Retsgrundlaget er forordningen om en fælles markedsordning for landbrugsprodukter (fusionsmarkedsordningen). Den foregående markedsordning fastsat ved forordning (EU) nr. 1234/2007 gav Kommissionen beføjelse til at fastsætte eksportrestitutioner. I den gældende markedsordning fastsat ved forordning (EU) nr. 1308/2013 fastsættes restitutionerne til nul og overlader foranstaltninger om fastsættelse af eksportrestitutioner til Rådet i henhold til artikel 43, stk. 3, i traktaten om Den Europæiske Unions funktionsmåde.

Generelt har Unionen over for Verdenshandelsorganisationen forpligtet sig til at udfase handelsforvridende foranstaltninger, herunder eksportrestitutioner. Eksportrestitutionerne for fjerkrækød var de sidste restitutioner, der blev bragt ned til nul i juli 2013.

Denne retsakt skal erstatte gennemførelsesforordning (EU) nr. 689/2013, hvis virkning retten har opretholdt. Den er i overensstemmelse med de politiske valg på tværs af sektorer om at afstå fra at anvende eksportrestitutioner under den fælles landbrugspolitik.

Den foreslåede retsakt skal erstatte gennemførelsesforordning (EU) nr. 689/2013 for perioden mellem den oprindelige ikrafttrædelsesdato, dvs. den 19. juli 2013, og den 31. december 2013. Den fremlægges for Rådet i henhold til artikel 43, stk. 3, i traktaten om Den Europæiske Unions funktionsmåde, som er det eneste mulige retsgrundlag for en retsakt med tilbagevirkende kraft, som det er tilfældet for denne retsakt.

Af hensyn til retssikkerheden og for at undgå negative virkninger for gennemførelsen af forordning (EF) nr. 1234/2007 besluttes det at opretholde virkningen af den anfægtede forordning, indtil en ny retsakt træder i kraft i dens sted.

Ved samme dom afgjorde EU-Domstolen, at der til trods for tilsidesættelsen af væsentlige formforskrifter derimod ikke var konstateret nogen fejl, der berører den pågældende retsakts overensstemmelse med forordning (EF) nr. 1234/2007, idet den omfatter de foranstaltninger, som er nødvendige for gennemførelsen af sidstnævnte forordning.

Ved dom af 20. september 2017 erklærede Den Europæiske Unions Domstol ("EU-Domstolen") gennemførelsesforordning (EU) nr. 689/2013 for ugyldig, idet den anførte, at vedtagelsen heraf ikke overholdt procedurereglerne.

Meningen med den retsakt, der erstattes, var at fastsætte restitutionerne til nul, hvorfor den ikke havde nogen virkninger for budgettet. Denne virkning blev opretholdt af EU-Domstolen. Erstatning af forordningen har derfor ingen virkninger for budgettet.

•Planer for gennemførelsen og foranstaltninger til overvågning, evaluering og rapportering

Ikke relevant. Dette forslag erstatter en eksisterende retsakt, for hvilken der ikke er brug for en gennemførelsesplan.

•Forklarende dokumenter (for direktiver)

Ikke relevant.

•Nærmere redegørelse for de enkelte bestemmelser i forslaget

Ikke relevant. Dette forslag erstatter en eksisterende retsakt. Det indeholder ingen nye, specifikke bestemmelser.

2018/0134 (NLE)

Forslag til

RÅDETS FORORDNING

om fastsættelse af eksportrestitutioner for fjerkrækød

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Europa-Kommissionen, og

ud fra følgende betragtninger:

(1)I henhold til artikel 164, stk. 2, i Rådets forordning (EF) nr. 1234/2007, ophævet ved forordning (EU) nr. 1308/2013, fik Kommissionen beføjelse til, når det var nødvendigt, at fastsætte restitutioner i overensstemmelse med kriterierne og kravene i forordning (EU) nr. 1234/2007. På den baggrund blev Kommissionens gennemførelsesforordning (EU) nr. 689/2013 vedtaget.

(2)Ved dom af 20. september 2017 erklærede Den Europæiske Unions Domstol ("EU-Domstolen") gennemførelsesforordning (EU) nr. 689/2013 for ugyldig. EU-Domstolen fastslog, at en manglende overholdelse af procedureregler vedrørende vedtagelse af en bebyrdende retsakt udgør en tilsidesættelse af væsentlige formforskrifter, og at en retsakt, der er behæftet med en sådan mangel, derfor skal annulleres.

(3)Ved samme dom afgjorde EU-Domstolen, at der til trods for tilsidesættelsen af væsentlige formforskrifter derimod ikke var konstateret nogen fejl, der berører den pågældende retsakts overensstemmelse med forordning (EF) nr. 1234/2007, idet den omfatter de foranstaltninger, som er nødvendige for gennemførelsen af sidstnævnte forordning. Af hensyn til retssikkerheden og for at undgå negative virkninger for gennemførelsen af forordning (EF) nr. 1234/2007 besluttes det at opretholde virkningen af den anfægtede forordning, indtil en ny retsakt træder i kraft i dens sted.

(4)De proceduremæssige bestemmelser om vedtagelsen af retsakter om fastsættelse af restitutioner i forordning (EF) nr. 1234/2007 blev ophævet ved forordning (EU) nr. 1308/2013. I henhold til artikel 232 i forordning (EU) nr. 1308/2013 gælder denne forordning fra den 1. januar 2014.

(5)Det er derfor nødvendigt igen at fastsætte eksportrestitutionerne for fjerkrækød til samme niveau, som de blev fastsat til i gennemførelsesforordning (EU) nr. 689/2013, med henblik på at overholde EU-Domstolens dom. Nærværende forordning bør derfor gælde med tilbagevirkende kraft for perioden mellem den 19. juli 2013 og den 31. december 2013.

(6)Der bør kun ydes restitutioner for produkter, der må omsættes frit i EU, og som er forsynet med et identifikationsmærke som omhandlet i artikel 5, stk. 1, litra b), i Europa-Parlamentets og Rådets forordning (EF) nr. 853/2004. Produkterne skal ligeledes overholde kravene i Europa-Parlamentets og Rådets forordning (EF) nr. 852/2004.